Κάθε τόσο, κάθομαι και σκέφτομαι
πώς θα ήταν η ζωή μου αν δεν είχε συμβεί αυτό.
Κάποιες φορές πιστεύω ότι μου αξίζει συγχώρεση.
Ότι μπορώ να λυτρωθώ.
ΜΕΤΑ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΣΤΙΣ ΗΠΑ ΤΟ 1976
ΠΕΡΙΣΣΟΤΕΡΑ ΑΠΟ 8.000 ΑΤΟΜΑ ΚΑΤΑΔΙΚΑΣΤΗΚΑΝ ΣΕ ΘΑΝΑΤΟ ΓΙΑ ΦΟΝΟ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΘΑΝΑΤΟΠΟΙΝΙΤΗ 0-989102
Λυπάμαι πάρα πολύ για ό,τι έγινε.
Μακάρι να μπορούσα να το αναιρέσω.
Η πράξη μου δεν είμαι εγώ.
Πώς μπόρεσα να το κάνω;
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Φτάνοντας εκεί, πυροβόλησα μία φορά κι όταν πλησίασα, έριξα άλλη μία.
Πυροβολήθηκε στο μάγουλο και η σφαίρα καρφώθηκε στο σαγόνι.
Τον οδήγησα πίσω από ένα γραφείο και τον μαχαίρωσα περίπου 25 φορές.
Δεν το πίστευα. Δεν μπορούσα να πιστέψω ότι είχα σκοτώσει κάποιον.
Δεν νιώθω άσχημα γι' αυτό.
Άρχισα να τον μαχαιρώνω, να μαχαιρώνω τον τύπο στον καναπέ.
ΖΩΝΤΑΣ ΜΕ ΤΙΣ ΣΥΝΕΠΕΙΕΣ
ΤΟ 1995, Ο ΤΖΟΣ ΝΕΛΣΟΝ ΚΑΙ Ο ΚΙΘ ΜΠΡΕΝΑΝ
ΔΟΛΟΦΟΝΗΣΑΝ ΤΟΝ ΦΙΛΟ ΤΟΥΣ ΤΟΜΙ ΟΟΥΕΝΣ
ΣΩΦΡΟΝΙΣΤΙΚΟ ΙΔΡΥΜΑ ΓΙΟΥΝΙΟΝ ΡΕΪΦΟΡΝΤ, ΦΛΟΡΙΝΤΑ
ΚΑΤΑΔΙΚΑΣΜΕΝΟΣ ΤΟ 1996,
Ο ΤΖΟΣ ΝΕΛΣΟΝ ΠΕΡΑΣΕ ΤΗ ΜΙΣΗ ΤΟΥ ΖΩΗ ΩΣ ΘΑΝΑΤΟΠΟΙΝΙΤΗΣ
Ονομάζομαι Τζόσουα Ντέιβιντ Νέλσον. Είμαι 40 ετών
και είμαι θανατοποινίτης.
Είμαι εδώ 20 χρόνια.
Ήμουν 18 χρονών και δύο μηνών όταν έγινε το συμβάν.
Οι πρώτες μου αναμνήσεις είναι από τον αλκοολικό πατέρα μου.
Ήμουν τεσσάρων ή πέντε χρονών, ίσως και μικρότερος.
Μόλις έμπαινε, η μαμά μου τον περίμενε και άρχιζαν.
Καβγάδιζαν και ακουγόταν σε όλο το τροχόσπιτο.
Εγώ έτρεχα στο δωμάτιό μου, κρυβόμουν στο δωμάτιό μου.
Έκλαιγα, επειδή ήξερα τι συνέβαινε. Εκείνος την έδερνε.
Και δεν μπορούσα να τη βοηθήσω, αλλά φοβόμουν ότι ερχόταν η σειρά μου.
Ήμουν περίπου εφτά χρονών όταν συνέβη, όταν τελικά πήραν διαζύγιο.
Νόμιζα ότι τα πράγματα θα έφτιαχναν, αφού ήμουν εγώ και η μαμά.
Αλλά τα πράγματα δεν έφτιαξαν.
ΚΕΪΠ ΚΟΡΑΛ, ΦΛΟΡΙΝΤΑ
Ήρθαμε στη Φλόριντα.
Μέσα σε έναν χρόνο, με συνέλαβαν τέσσερις ή πέντε φορές.
Ήταν για πολλαπλές κλοπές αυτοκινήτων και διαρρήξεις.
Έπαιρνα ναρκωτικά.
Πειραματιζόμουν με μαριχουάνα, αλκοόλ.
Ξέρετε, δυνατά ποτά, μπίρα, χάπια.
Σνίφαρα ακόμα και βενζίνη δυο φορές.
Όταν το άκουσαν στο δικαστήριο,
πρότειναν να μπω σε κέντρο αποτοξίνωσης.
Εμφανίστηκα μια μέρα και με πήγαν σε ένα από αυτά τα μέρη,
και ήταν άλλα 10 αγόρια στην ηλικία μου,
που βρίσκονταν εκεί περίπου για τον ίδιο λόγο.
Και εγώ και ο Κιθ,
στραφήκαμε ο ένας προς τον άλλον κι αρχίσαμε να μιλάμε.
Γίναμε γρήγορα φίλοι, καλοί φίλοι.
Και η φιλία μας δυνάμωνε όσο περισσότερο μέναμε στην αποτοξίνωση
και γίναμε φίλοι έξω.
Πήγαμε στο ίδιο λύκειο και κάναμε παρέα κάθε μέρα.
Αρχίσαμε να βγαίνουμε με δυο αδερφές. Η Τίνα ήταν η μικρότερη
και άρχισε να βγαίνει με τον Κιθ.
Έτσι βρεθήκαμε όλοι μαζί.
Ο Τόμι ήρθε στην παρέα μας από έναν άλλο φίλο μας.
Έφτασε μια μέρα με το αυτοκίνητό του, ο Τόμι, δηλαδή,
και δεν είχα πολλά μαζί του στην αρχή.
Φαινόταν εντάξει παιδί.
Ήταν λίγο μεγαλύτερός μας
και αρχίσαμε να κάνουμε παρέα.
Όταν εγώ και ο Κιθ ήμασταν μαζί στην αποτοξίνωση,
ξεφεύγαμε από την πραγματικότητα της κατάστασής μας με φαντασιώσεις
πως όταν βγούμε, θα κάνουμε διάφορα, θα διαπράξουμε αδικήματα.
Θα βελτιώναμε τη ζωή μας. Θα ξεφεύγαμε από αυτά τα πράγματα.
Και προχωράμε σε εκείνη τη μέρα.
Δεν ξέρω πώς ακριβώς έγινε, αλλά έγινε.
Είπαμε να σκοτώσουμε τον Τόμι.
Θα παίρναμε το αμάξι, τα λεφτά του.
Και...
θα κάναμε ό,τι θέλαμε, θα ήμασταν ελεύθεροι.
Αρχικά, νόμιζα ότι θα ξεφούσκωνε, στην αρχή.
Δεν το πολυσκέφτηκα.
Δεν πίστευα ότι θα συνέβαινε.
Δεν το είχα, ξέρετε...
Στην ουσία, δεν το είχα σχεδιάσει όπως θα...
Δεν το σχεδίασα διεξοδικά. Δεν έκανα αυτό.
Ούτε ο Κιθ.
ΝΔ 16Η ΛΕΩΦΟΡΟΣ
Του τηλεφωνήσαμε. Ήρθε και μας πήρε. Κάναμε βόλτες με το αυτοκίνητο.
Ο Κιθ είπε: "Πρέπει να πάρουμε κάτι λεφτά".
Ο Τόμι συμφώνησε.
Και ο Κιθ είπε: "Αν σου δώσουμε κι εσένα μερίδιο,
θα μας πας στο σημείο του ραντεβού να τα πάρουμε;"
"Ναι! Θα σας πάω εκεί. Θα σας βοηθήσω".
Ακόμα δεν είχα την αίσθηση ότι θα γίνει, ότι θα τον σκοτώσουμε.
Λοιπόν, πήγαμε με το αυτοκίνητο σε μια εγκαταλειμμένη περιοχή,
μια ερημική περιοχή στο Κέιπ Κόραλ.
Του είπαμε: "Τώρα θα περιμένουμε.
Να μας φέρουν τα λεφτά".
Κατεβήκαμε.
Το ρόπαλο του μπέιζμπολ ήταν του Τόμι. Το κουβαλούσε πάντα στο αυτοκίνητό του.
Για προστασία, όπως έλεγε.
Όταν κατέβηκα, αυτή ήταν η δικαιολογία μου.
"Στεκόμαστε στο σκοτάδι, στη μέση του πουθενά.
Θα πάρω το ρόπαλο, σε περίπτωση που πεταχτεί κανείς".
Εγώ και ο Κιθ ήμασταν έξω και συζητούσαμε τι θα συμβεί.
Είπα: "Θα τον χτυπήσω πρώτος. Εσύ θα τον αποτελειώσεις".
Δηλαδή, θα τον σκοτώσεις.
Αλλά πώς θα τον βγάζαμε από το αμάξι;
Ξέραμε πόσο πολύ υπολόγιζε εκείνο το αυτοκίνητο.
Το αγαπούσε.
Ο Κιθ είχε τον κόφτη.
Κόψαμε τον προφυλακτήρα.
"Άκου, όταν έκανες όπισθεν εδώ,
κάτι πρέπει να χτύπησες και κόπηκε ο προφυλακτήρας".
Κατέβηκε.
Κοίταξε τον προφυλακτήρα.
Ένιωσα μια έκρηξη αδρεναλίνης καθώς προσπαθούσα να το κάνω.
Και δεν μπορούσα να το κάνω.
Και μετά ξεπέρασα αυτό...
το σημείο που δεν μου επέτρεπε να το κάνω
και τον χτύπησα με το ρόπαλο.
Έπεσε κάτω.
Και τότε προσπάθησα να τον ξαναχτυπήσω.
Και...
τότε τον χτύπησα, σίγουρα τον χτύπησα, και εκείνος...
και εκείνος απλώς έκλαιγε και ούρλιαζε...
Δεν ούρλιαζε, αλλά βογκούσε και...
Και έλεγε: "Σταμάτα. Σε παρακαλώ, σταμάτα".
Ικετεύοντας.
Και τότε...
Είπε... Τότε είπε:
"Πάρτε το αυτοκίνητο, πάρτε τα λεφτά".
Και κάναμε λίγο στην άκρη και είπαμε:
"Υπάρχει αυτή η πιθανότητα;"
Μιλήσαμε μεταξύ μας και είπαμε...
"Δεν πρόκειται ποτέ... Θα μπλέξουμε άσχημα γι' αυτό".
Είπε ότι είχαμε συμφωνήσει.
Αν τον χτυπούσα, εκείνος θα τον αποτελείωνε.
Έτσι, τον χτύπησα.
Τον χτύπησα ξανά με το ρόπαλο.
Εκείνος σταμάτησε να κάνει φασαρία, να ικετεύει, να μιλάει.
Ο Κιθ έβγαλε ένα κορδόνι από τα παπούτσια του
και τον έδεσε.
Είπα: "Κιθ, εσύ αποφασίζεις. Λιποθύμησε".
Τότε ο Τόμι είπε: "Δεν λιποθύμησα!"
Και τον πλησίασα.
Και τον χτύπησα με το ρόπαλο πολλές φορές ακόμα.
Πολύ δυνατά.
Όσα είχα αντιμετωπίσει στη ζωή μου βγήκαν στη φόρα, όλα εκείνα τα συναισθήματα, όλος ο θυμός και...
Απλώς...
Απλώς με κατέκλυσαν ταυτόχρονα και...
Δεν έκανε... Εκείνη τη στιγμή είχε λιποθυμήσει...
επειδή δεν ξαναμίλησε, δεν...
Δεν αντιστάθηκε.
Και ο Κιθ τον πλησίασε και του έκοψε τον λαιμό με τον κόφτη.
Τον σύραμε σε ένα σημείο
που είχε θάμνους και χορτάρια, θα μπορούσες να πεις.
Αντί να πάμε στον δρόμο.
Πήραμε ένα μεγάλο κομμάτι ξύλο και το ρίξαμε από πάνω του.
Όταν φύγαμε, πετάξαμε το ρόπαλο στο νερό και το ξυράφι μακριά,
ξεφορτωθήκαμε τα ρούχα μας, γιατί ήμασταν μέσα στα... αίματα.
ΑΜΕΣΩΣ ΜΕΤΑ ΤΗ ΔΟΛΟΦΟΝΙΑ ΤΟΥ ΤΟΜΙ,
Ο ΤΖΟΣ ΚΑΙ Ο ΚΙΘ ΠΗΓΑΝ ΝΑ ΣΥΝΑΝΤΗΣΟΥΝ ΤΙΣ ΚΟΠΕΛΕΣ ΤΟΥΣ
Η ΤΙΝΑ ΗΤΑΝ Η ΚΟΠΕΛΑ ΤΟΥ ΚΙΘ ΟΤΑΝ ΕΓΙΝΕ Ο ΦΟΝΟΣ
ΣΥΜΦΩΝΗΣΕ ΝΑ ΜΙΛΗΣΕΙ
ΜΕ ΤΟΝ ΟΡΟ ΝΑ ΜΗΝ ΑΠΟΚΑΛΥΦΘΕΙ Η ΤΑΥΤΟΤΗΤΑ ΤΗΣ
Η αδερφή μου είχε γνωρίσει τον Τζος στο McDonalds, γιατί δούλευε εκεί.
ΠΡΩΗΝ ΚΟΠΕΛΑ ΤΟΥ ΚΙΘ
Γνώρισα τον Κιθ μέσω του Τζος
και λίγο μετά αρχίσαμε να βγαίνουμε.
Όλοι μας είχαμε προβλήματα στις οικογένειές μας.
Και όλοι μας συζητούσαμε αρκετό καιρό
ότι θέλαμε να το σκάσουμε μαζί.
Και το μεγαλύτερό μας πρόβλημα ήταν πώς θα καταφέρναμε να πάμε οπουδήποτε.
Ο Κιθ κι ο Τζος είχαν πει να μην ανησυχούμε. Ότι θα έβρισκαν αμάξι.
Εκείνη τη μέρα, είχαν τηλεφωνήσει και είχαν πει: "Φεύγουμε απόψε".
Εμείς συμφωνήσαμε, οπότε περιμέναμε το τηλεφώνημα
να φύγουμε από το σπίτι μας, να βγούμε έξω και να μας παραλάβουν.
Μόλις είδαμε το αυτοκίνητο του Τόμι, καταλάβαμε ότι κάτι συνέβαινε.
Δεν ξέραμε αν είχαν πείσει τον Τόμι να τους δώσει το αυτοκίνητό του,
ή τι άλλο συνέβαινε.
Ήταν και οι δύο πολύ σιωπηλοί και ρωτήσαμε: "Πού είναι ο Τόμι;"
Και ο Κιθ απάντησε λέγοντας: "Τον σκοτώσαμε".
Ο ΤΖΟΣ ΚΑΙ Ο ΚΙΘ ΟΔΗΓΗΣΑΝ ΤΙΣ ΚΟΠΕΛΕΣ ΤΟΥΣ
2.000 ΧΙΛΙΟΜΕΤΡΑ ΩΣ ΤΟ ΝΙΟΥ ΤΖΕΡΣΕΪ ΜΕ ΤΟ ΑΜΑΞΙ ΤΟΥ ΤΟΜΙ
ΣΥΝΕΛΗΦΘΗΣΑΝ ΜΙΑ ΒΔΟΜΑΔΑ ΑΡΓΟΤΕΡΑ
ΟΤΑΝ Η ΤΙΝΑ ΚΑΙ Η ΑΔΕΛΦΗ ΤΗΣ ΕΙΔΟΠΟΙΗΣΑΝ ΤΙΣ ΑΡΧΕΣ
ΚΑΤΗΓΟΡΗΤΗΡΙΟ
ΤΖΟΣΟΥΑ ΝΤ. ΝΕΛΣΟΝ (ΑΝΔΡΑΣ, 16/1/77)
ΚΙΘ ΜΠΡΕΝΑΝ (ΑΝΔΡΑΣ, 18/3/78)
ΦΟΝΟΣ ΕΚ ΠΡΟΜΕΛΕΤΗΣ ΚΑΚΟΥΡΓΗΜΑ ΠΡΩΤΟΥ ΒΑΘΜΟΥ
ΛΗΣΤΕΙΑ ΜΕ ΟΠΛΟΧΡΗΣΙΑ
Ο ΤΖΟΣ ΚΑΙ Ο ΚΙΘ ΚΑΤΑΔΙΚΑΣΤΗΚΑΝ ΣΕ ΘΑΝΑΤΟ ΤΟ 1996
Ο ΚΙΘ ΔΙΕΠΡΑΞΕ ΤΟ ΕΓΚΛΗΜΑ ΑΝΗΛΙΚΟΣ
ΚΑΙ Η ΠΟΙΝΗ ΤΟΥ ΜΕΤΑΤΡΑΠΗΚΕ ΣΕ ΙΣΟΒΙΑ
ΣΤΟΝΙ ΠΟΙΝΤ, ΝΕΑ ΥΟΡΚΗ
Αυτή είναι μια φωτογραφία του Τόμι όταν ήταν περίπου 18 χρονών.
Κι εδώ είναι όταν δούλευε στο Winn-Dixie.
Ήταν περίπου 16 χρονών τότε.
Και αυτή ήταν η τελευταία του φωτογραφία.
ΛΙΝΤΑ ΟΟΥΕΝΣ ΜΗΤΕΡΑ ΤΟΥ ΤΟΜΙ
Αυτός είναι ο Τόμι, ήταν Πέμπτη βράδυ, ακριβώς πριν πεθάνει, και η αδερφή μου.
Αυτό ήταν το αυτοκίνητο, το Ford Probe που ήθελαν.
Εγώ τράβηξα τη φωτογραφία.
Της γαργαλούσε τα πλευρά.
Και το επόμενο βράδυ ήταν που δολοφονήθηκε.
Οπότε αυτή ήταν η τελευταία του φωτογραφία.
Ο Τόμι ήταν ένα χαρούμενο, δραστήριο παιδί.
Του άρεσαν τα αυτοκίνητα, να τοποθετεί στερεοφωνικά.
Πάντα σε κίνηση, του άρεσε να κάνει φίλους.
Δεν νομίζω ότι είχε εχθρούς.
Δεν έπινε, δεν κάπνιζε. Δεν υπήρχε καλύτερο παιδί.
Πήγαινε στο κοινοτικό κολέγιο,
έκανε μαθήματα ποινικού δικαίου, ήθελε να γίνει αστυνομικός.
Έλεγε ότι θα αγόραζε διπλοκατοικία.
Εκείνος θα έμενε με την οικογένειά του κι εγώ θα έμενα δίπλα τους.
Και θα είχε τη Lamborghini του στην είσοδο.
"Εντάξει", του έλεγα.
Μια χαρά ακουγόταν τότε.
Αρχικά, δεν είχαμε μάθει τι είχε συμβεί.
Δεν περιμέναμε ποτέ κάτι τέτοιο.
Είχαμε πάει στο σπίτι του Τζος, είχαμε μιλήσει στον πατριό του.
Πήγαμε στο λύκειο, μιλήσαμε σε φίλους.
Υπέθεταν ότι είχαν πάει στο Φορτ Λόντερντεϊλ.
Το χειρότερο που είχαμε σκεφτεί ήταν ότι επειδή δεν ήταν χρήστης ναρκωτικών,
του είχαν δώσει κάποιο ναρκωτικό και είχε ξεχάσει να τηλεφωνήσει στο σπίτι.
Αυτό ήταν το χειρότερο που σκεφτήκαμε.
ΠΟΛΙΤΕΙΑ ΕΝΑΝΤΙΟΝ ΤΖΟΣΟΥΑ ΝΤΕΪΒΙΝΤ ΝΕΛΣΟΝ
ΕΞΩΤΕΡΙΚΕΣ ΕΞΕΤΑΣΕΙΣ ΟΟΥΕΝΣ, ΤΟΜΑΣ
Πέρασαν 11 μέρες πριν μάθουμε τι είχε συμβεί. Ταυτοποιήθηκε μέσω οδοντικών στοιχείων
εξαιτίας της αποσύνθεσης.
Έντεκα μέρες σε ένα χωράφι, στη Φλόριντα, μέσα στη ζέστη.
Έπρεπε να του είχε δοθεί η ευκαιρία να κάνει ό,τι ήθελε να κάνει.
ΚΡΙΣ ΟΟΥΕΝΣ ΑΔΕΛΦΟΣ ΤΟΥ ΤΟΜΙ
Και δεν πρόλαβε να το κάνει.
Και όλα αυτά για ένα χαζοαμάξι.
Δηλαδή, και μόνο που το σκέφτομαι,
αρχίζω να κλαίω σαν μωρό.
Και πιστέψτε με, τσαντίζομαι.
Εκείνος ζει τόσο καιρό ενώ η οικογένειά μου πεθαίνει.
Και αυτό το λέει ένας φιλήσυχος χίπης,
αλλά δεν είμαι και τόσο φιλήσυχος.
Ειρήνη, αγάπη κι ευτυχία για πάντα, μέχρι να δολοφονήσεις τον αδερφό μου.
Θα αφιερώσω τη ζωή μου.
Θα βλαστημήσουν την ώρα... Καλύτερα εκεί που είναι,
γιατί δεν θα θέλουν να με συναντήσουν όταν βγουν έξω.
Αυτός είναι ο μπαμπάς του Τόμι.
Πέθανε στις 4 Δεκεμβρίου 2004. Από καρκίνο.
Και, ναι, ήλπιζε
να είναι παρών στην εκτέλεσή τους.
Θα έτρωγε ποπ κορν στην πρώτη σειρά.
Αυτό είχε πει στους δημοσιογράφους εκείνη την εποχή.
Αλλά καθώς αρρώσταινε όλο και περισσότερο,
ξέραμε ότι δεν θα ήταν παρών.
Τα 22 χρόνια είναι πολύς καιρός να περιμένεις.
Και σίγουρα έπρεπε να είχε θανατωθεί πριν από πολύ καιρό.
Στο μυαλό τους είχαν έναν λόγο, το είχαν προσχεδιάσει.
Αλλά τώρα που το σκέφτομαι, δεν είχαν απολύτως κανέναν λόγο.
Ο Τόμι προσπαθούσε να τους πει: "Πάρτε το αυτοκίνητο".
Ήξερε ότι τον σκότωναν.
Αλλά συνέχισαν. Είχαν αποφασίσει να τον σκοτώσουν.
Μπορούσαν να πάρουν το αμάξι και να φύγουν.
Αλλά πήραν τη λάθος απόφαση. Και τώρα πληρώνουν γι' αυτό.
Κι ένας θα πληρώσει με τη ζωή του.
ΘΡΙ ΡΙΒΕΡΣ, ΜΙΖΟΥΡΙ
Η ΜΗΤΕΡΑ ΤΟΥ ΤΖΟΣ ΗΤΑΝ Η ΠΕΓΚΙ
Ο ΠΑΤΕΡΑΣ ΤΟΥ, O ΑΛΑΝ, ΗΤΑΝ Ο ΔΕΥΤΕΡΟΣ ΣΥΖΥΓΟΣ ΤΗΣ
Ο ΠΡΩΤΟΣ ΓΑΜΟΣ ΤΗΣ ΠΕΓΚΙ ΗΤΑΝ ΜΕ ΤΟΝ ΤΖΕΡΙ ΣΤΟΥΑΡΤ
Στα 19 μου, παντρεύτηκα την Πέγκι.
ΤΖΕΡΙ ΠΕΓΚΙ
Γέννησε τη Χέδερ, την κόρη μας.
Είναι και μητέρα του Τζος Νέλσον.
ΠΕΓΚΙ ΝΕΛΣΟΝ ΑΛΑΝ ΝΕΛΣΟΝ
ΤΖΟΣΟΥΑ ΝΕΛΣΟΝ
Νομίζω ότι πήρα διαζύγιο στα 21 μου.
ΤΖΕΡΙ ΣΤΟΥΑΡΤ
Και...
ο Τζος γεννήθηκε περίπου τρία χρόνια μετά.
Θυμάμαι όταν η Χέδερ ήταν έξι μηνών,
ανησυχούσα σε μεγαλύτερο βαθμό
ως προς τη μητρική φροντίδα που μπορούσε να της προσφέρει η Πέγκι.
Θυμάμαι ότι άκουγα τη Χέδερ να κλαίει στο πίσω μέρος του σπιτιού.
Πήγαινα και την έβλεπα κι εκείνη ηρεμούσε.
Και μια φορά, σηκώθηκε η Πέγκι,
την άκουσα να πηγαίνει πίσω
και τότε το κλάμα σταμάτησε εντελώς ξαφνικά.
Σε σημείο που το αντιλήφθηκα.
Κάτι φαινόταν διαφορετικό.
Σηκώθηκα και πήγα πίσω για να δω τι συνέβαινε.
Και καθώς έμπαινα στο δωμάτιο,
η Πέγκι απομακρύνθηκε από τη Χέδερ, κρατώντας ένα μαξιλάρι στο χέρι της.
Φάνηκε σαν να κρατούσε η Πέγκι το μαξιλάρι πάνω από το πρόσωπο της Χέδερ.
Όταν απομακρύνθηκε, η Χέδερ άρχισε πάλι να κλαίει.
Και ενώ δεν είχα άμεση οπτική επαφή,
είχα την αίσθηση ότι αυτό ακριβώς συνέβαινε.
Και ρώτησα την Πέγκι γι' αυτό.
Εκείνη το αρνήθηκε και είπε ότι απλώς,
ξέρετε, προσπαθούσε να ηρεμήσει τη Χέδερ.
Και υπήρξαν κι άλλα παρόμοια περιστατικά.
Όταν ανέλαβα την κηδεμονία της Χέδερ,
θυμάμαι να ρωτάω τη Χέδερ:
"Αυτό είναι που θέλεις;"
Επειδή δεν ξέρεις σίγουρα πώς νιώθουν τα παιδιά γι' αυτό.
Θυμάμαι τη Χέδερ να λέει
ότι ήθελε να έρθει στο Μίσιγκαν να μείνει μαζί μου,
αλλά ανησυχούσε πολύ για τον Τζος.
Είπε: "Δεν θέλω να αφήσω τον Τζος εκεί μόνο του".
Η μαμά μου δεν μας φρόντιζε.
Θα έλεγα ότι δεν είχε το μητρικό ένστικτο.
ΧΕΔΕΡ ΣΙΜΟΝΣ ΕΤΕΡΟΘΑΛΗΣ ΑΔΕΛΦΗ
Πιστεύω ότι υπήρχε ένα κενό μέσα της
και δεν μπορούσε να είναι η μητέρα που χρειαζόμασταν εγώ και ο Τζος,
όπως πρέπει να έχουν τα παιδιά.
Τον Άλαν, τον μπαμπά του Τζος,
νομίζω ότι τον καθόριζε ο αλκοολισμός του,
γιατί ξέρω ότι κακοποιούσε σωματικά τον Τζος.
Θέλω να πω ότι τον χτυπούσε συχνά και του έβαζε τις φωνές συχνά.
Αλλά δεν ξέρω κατά πόσο γινόταν κάτι περισσότερο
όταν δεν ήμουν εγώ εκεί,
όταν δεν τον επισκεπτόμουν.
Αν είναι κάτι από αυτά που κάνουν πίσω από κλειστές πόρτες...
Δεν ξέρω.
Ο ΠΑΤΕΡΑΣ ΤΟΥ ΚΑΚΟΠΟΙΟΥΣΕ ΤΗ ΜΗΤΕΡΑ ΤΟΥ ΜΠΡΟΣΤΑ ΣΤΟΝ ΤΖΟΣΟΥΑ
Μου φαίνεται σκληρό τώρα.
Νομίζω ότι αυτό το περιβάλλον κατέστρεψε τον Τζος.
Δεν του δόθηκαν ποτέ αξίες, ηθική.
Δεν έμαθε ποτέ του να αγαπάει.
Όταν δεν το έχεις αυτό, δεν μπορείς να το δώσεις.
Και δεν μπορείς...
Δεν υπάρχει τίποτα.
Όπως είπα, δεν νομίζω ότι είχε ποτέ την ευκαιρία.
ΟΙ ΓΟΝΕΙΣ ΤΟΥ ΤΖΟΣ ΧΩΡΙΣΑΝ ΟΤΑΝ ΕΚΕΙΝΟΣ ΗΤΑΝ 7 ΕΤΩΝ
Η ΜΗΤΕΡΑ ΤΟΥ ΞΑΝΑΠΑΝΤΡΕΥΤΗΚΕ ΜΕΤΑ ΑΠΟ ΛΙΓΑ ΧΡΟΝΙΑ
ΠΕΓΚΙ ΓΚΡΕΓΚ ΠΕΡΣΙΦΙΛΝΤ
Όταν μετακόμισαν στη Φλόριντα το 1991,
κόπηκε κάθε είδους επικοινωνία ή δεσμοί με την οικογένεια.
Έμαθα για τη σεξουαλική κακοποίηση που υπέστη από τον Γκρεγκ,
τον πατριό του, κατά τη διάρκεια της δίκης.
Δεν είχα ιδέα. ΜΟΥ ΕΚΑΝΕ ΣΤΟΜΑΤΙΚΟ ΕΡΩΤΑ.
Ε: ΠΟΣΟ ΣΥΧΝΑ; Α: ΚΑΘΕ ΒΔΟΜΑΔΑ.
Ε: ΕΠΙ ΠΟΣΑ ΧΡΟΝΙΑ; Α: ΔΥΟ, ΤΡΙΑ.
Από όσα διάβασα,
η σεξουαλική κακοποίηση του Τζος από τον Γκρεγκ ήταν σχεδόν καθημερινή.
Δεν ήταν κάτι που γινόταν μια στο τόσο.
Ήταν... Από ό,τι έλεγαν οι καταθέσεις,
αυτό γινόταν σχεδόν όλη του τη ζωή.
Πρωτοξεκίνησε όταν ήμουν στο ντους
κι εκείνος έμπαινε μέσα και καθόταν στη λεκάνη.
Και, ξέρετε, προφανώς
καταλάβαινα ότι κάτι δεν πήγαινε καλά.
Ένα βράδυ ήρθε στο δωμάτιό μου.
Άρχισε να χαϊδεύει τα απόκρυφά μου... το πέος μου,
κι εγώ προσπάθησα να ξεφύγω.
Εκείνος επέμενε.
Και τότε προσπαθούσα να ξεφύγω, παρίστανα τον κοιμισμένο.
Έκανα σαν να μην υπήρχε, σαν να μη συνέβαινε.
Δεν μπορούσε να συμβαίνει.
Βυθιζόμουν πιο βαθιά στον εαυτό μου,
ώσπου στο τέλος είχα στύση.
Ήμουν μικρός και το σώμα μου ανταποκρίθηκε.
Και τότε μου έκανε στοματικό έρωτα.
Όταν το έκανε αυτό,
δεν μπορώ να περιγράψω... Δεν μπορώ να περιγράψω τι ένιωθα.
Δεν ένιωθα τίποτα, απολύτως τίποτα.
Κι όπως είπα, κλεινόμουν στον εαυτό μου,
ήθελα να ξεφύγω από τον εαυτό μου.
Στο τέλος, βρήκα το θάρρος να το πω στη μαμά μου,
όταν ήδη συνέβαινε έξι μήνες, έναν χρόνο.
Την έβαλα να καθίσει, την κοίταξα και της είπα:
"Μαμά, αυτό μου κάνει".
Τον φώναξε στο δωμάτιο...
κι εκείνος το παραδέχτηκε.
Είπε ότι νόμιζε ότι μου άρεσε, γι' αυτό το έκανε.
Κι εκείνη του είπε ότι αν το ξανάκανε,
θα τον σκότωνε.
Κι εγώ καθόμουν και σκεφτόμουν:
"Αν το ξανακάνει;"
Και οι προηγούμενες φορές;
Ξέρετε, όλες εκείνες οι φορές που το έκανε;
Δυσκολεύομαι να πιστέψω...
ότι ένα αθώο παιδί...
περιμένει τη θανατική του ποινή.
Και δεν θα λογοδοτήσουν...
αυτοί που τον έστειλαν εκεί που είναι.
Μακάρι να μπορούσα να τον είχα σώσει.
Μακάρι να τον είχε σώσει κάποιος.
Γιατί σε κανέναν δεν αξίζει αυτό.
Υπήρχαν πολλοί που θα μπορούσαν να τον είχαν σώσει.
Ενήλικες που έπρεπε να είχαν παρέμβει.
Είτε όταν ήταν δύο είτε 12 χρονών,
κανείς δεν τον υπερασπίστηκε.
Λυπάμαι που δεν το έκανα εγώ.
Αυτό τον σταμάτησε για λίγο, για έναν ή δύο, ίσως και τρεις μήνες.
Αλλά, ναι, δεν σταμάτησε.
Με προσέγγισε ξανά.
Τότε ήμουν 18 χρονών και...
ένιωθα ότι δεν θα επέτρεπα να ξαναγίνει πια.
Και εκείνος δεν αντέδρασε,
αλλά είπε: "Πρέπει να έρθεις μαζί μου. Να μιλήσουμε στη μαμά σου".
Εγώ είπα: "Ναι, πάμε να της μιλήσουμε".
Έτσι... Αλλά εκείνος χειρίστηκε την κατάσταση,
καθώς ήθελε να περιμένω έξω στο αυτοκίνητο,
ενώ εκείνος θα μιλούσε στη μαμά μου.
Οπότε, εκ των υστέρων, ποιος ξέρει;
Απλώς τον εμπιστεύτηκα. Για οποιονδήποτε λόγο, δεν ξέρω.
Εμπιστεύτηκα αυτούς, ξέρετε,
που ήταν σε αυτή τη θέση, μάλλον πρόσωπα εξουσίας.
Τον εμπιστεύτηκα.
Εκείνος μπήκε μέσα, μίλησε στη μαμά,
κι εκείνη βγήκε έξω έξαλλη. Τσαντισμένη.
Μου είπε να της δώσω το κλειδί μου.
Με πέταξε έξω. Έπρεπε να φύγω.
Και δεν είχα δουλειά. Δεν είχα λεφτά.
Έπρεπε να τα μαζέψω και να φύγω.
Και τότε είπα: "Εντάξει, τι μπορώ να κάνω;"
ΑΡΓΟΤΕΡΑ ΤΗΝ ΙΔΙΑ ΜΕΡΑ Ο ΤΖΟΣ ΚΑΙ Ο ΚΙΘ ΣΚΟΤΩΣΑΝ ΤΟΝ ΤΟΜΙ
ΜΙΑ ΒΔΟΜΑΔΑ ΠΡΙΝ ΤΟΝ ΦΟΝΟ
Η ΚΟΠΕΛΑ ΤΟΥ ΚΙΘ, Η ΤΙΝΑ, ΕΙΧΕ ΔΕΧΤΕΙ ΝΑ ΜΠΕΙ ΣΤΟ ΑΜΑΞΙ ΤΟΥ ΤΟΜΙ
Ένα βράδυ, η αδερφή μου κι εγώ πήγαμε στο σπίτι του Τζος, να τους δούμε.
Και ο Κιθ δεν ήταν εκεί.
Θα πήγαινα μέχρι τον τηλεφωνικό θάλαμο να τηλεφωνήσω στον Κιθ.
Και ο Τόμι ήταν εκεί το βράδυ
και είπε να χρησιμοποιήσω το τηλέφωνο στο αμάξι.
Όταν μπήκαμε στο αμάξι του,
μου είπε ότι έπρεπε να πάμε πιο πάνω
ώστε να έχει σήμα για να τηλεφωνήσω.
Κι εγώ συμφώνησα.
Με οδήγησε σε απομονωμένο μέρος,
όπου δεν ήταν κανένας τριγύρω,
και μου επιτέθηκε σεξουαλικά.
Δεν είχα πρόθεση να πω τίποτα,
αλλά η αδερφή μου κατάλαβε ότι είχα κάτι.
Μόλις της το είπα,
εκείνη είπε στον Τζος τι είχε συμβεί.
Φυσικά, ο Τζος έγινε έξαλλος.
Αρχικά, ο Τόμι τα αρνήθηκε όλα,
αλλά αργότερα παραδέχτηκε τι είχε κάνει.
Η ΤΙΝΑ ΚΑΙ Η ΑΔΕΛΦΗ ΤΗΣ ΕΜΑΘΑΝ ΓΙΑ ΤΟΝ ΘΑΝΑΤΟ ΤΟΥ ΤΟΜΙ
ΟΤΑΝ Ο ΤΖΟΣ ΚΑΙ Ο ΚΙΘ ΠΗΓΑΝ ΝΑ ΤΙΣ ΠΑΡΟΥΝ ΤΟ ΒΡΑΔΥ ΤΟΥ ΦΟΝΟΥ
Όταν έμαθα τι είχε συμβεί,
χάρηκα που ο Τόμι είχε πεθάνει.
Αυτή ήταν η αρχική μου σκέψη.
Και δεν θα έπρεπε να τον ξαναδώ.
Οι ενοχές ήρθαν αργότερα.
Όχι ότι ένιωσα πως έκαναν ό,τι έκαναν
μόνο εξαιτίας αυτού που μου είχε κάνει ο Τόμι.
Ήξερα ότι και οι δύο είχαν προβλήματα στην προσωπική τους ζωή,
αλλά ένιωσα πως όταν τους είπα τι μου είχε συμβεί,
ήταν η σταγόνα που ξεχείλισε το ποτήρι.
Πολλές ζωές χάθηκαν εκείνο το βράδυ.
Όχι μόνο του Τόμι.
Πολλοί άνθρωποι πληγώθηκαν, πολλοί άνθρωποι καταστράφηκαν.
Ο Τζος, ο Κιθ, ολόκληρη η οικογένεια Όουενς.
Κανείς δεν θα είναι πια ίδιος μετά από εκείνη τη νύχτα.
Ο Τζος θα έχει πάντα μια ιδιαίτερη θέση στην καρδιά μου.
Είναι καλόκαρδος άνθρωπος.
Ήταν ένα τρομαγμένο παιδί.
Του είχαν κάνει μεγάλη ζημιά στη ζωή του.
Και ξέσπασε με φριχτό τρόπο.
ΟΣΑ ΙΣΧΥΡΙΣΤΗΚΕ Η ΤΙΝΑ ΚΑΤΑ ΤΟΥ ΤΟΜΙ ΔΕΝ ΑΠΟΔΕΙΧΤΗΚΑΝ ΠΟΤΕ
ΣΤΟΝΙ ΠΟΙΝΤ, ΝΕΑ ΥΟΡΚΗ
Θα μπορούσε να έχει συμβεί.
Δεν το ξέρουμε.
Δεν νομίζω ότι είναι σχετικό. Το ανέφεραν στη δίκη.
Ήταν όλοι φίλοι μεταξύ τους.
Και δεν υπήρξε κανένας εξαναγκασμός ή βιασμός.
Δεν συζητήθηκε ποτέ,
απλώς αναφέρθηκε μία φορά και αυτό ήταν όλο.
Το είχαν σχεδιάσει. Εκ προμελέτης. Ήθελαν το αυτοκίνητό του και τον σκότωσαν.
ΧΡΟΝΙΑ ΠΟΛΛΑ ΤΟΜΙ ΟΟΥΕΝΣ
Παρέσυραν κάποιον στο δάσος, τον έβγαλαν από το αυτοκίνητό του,
τον έδειραν με ρόπαλο του μπέιζμπολ και του έκοψαν το λαρύγγι,
ενώ ικέτευε για τη ζωή του, τους έδινε το αυτοκίνητο.
"Όχι, θα σε σκοτώσουμε". Και το έκαναν.
Και τι κέρδισαν;
Είναι στη φυλακή κι ο γιος μου χάθηκε.
Οπότε, όχι, δεν θα τους συγχωρούσα.
Να καούν στην κόλαση.
Ακόμα δεν μπορώ να νιώσω από συναισθηματική άποψη, να καταλάβω και να κατανοήσω τι έκανα εκείνο το βράδυ.
Πώς μπόρεσα να το κάνω αυτό;
Πώς μπόρεσα, ιδίως αφού ήμουν θύμα όλη μου τη ζωή,
θύμα των άλλων, ότι θα πήγαινα
και θα έκανα κάποιον θύμα τόσο βάναυσα;
Θέλω να πω ότι φέρω την πλήρη ευθύνη.
Κανείς άλλος δεν φέρει ευθύνη. Το έκανα.
Και θέλω τόσο πολύ να το αναιρέσω.
Θέλω να αφαιρέσω από όλους τον πόνο που τους προκάλεσα.
Θέλω να τον επαναφέρω στη ζωή, αλλά δεν μπορώ.
Δεν ξέρω πώς...
Δεν ξέρω πώς να επανορθώσω.
Δεν ξέρω πώς να ζητήσω συγγνώμη.
Δεν ξέρω πώς, δεν ξέρω τι, δεν ξέρω τι να πω.
Λοιπόν...
αναλαμβάνει την ευθύνη.
Αλλά είναι το μόνο που λέει, ότι αυτός...
Ότι είχε όλα αυτά τα χρόνια να σκεφτεί πως φέρει ευθύνη για ό,τι έγινε.
Αλλά δεν αλλάζει το πώς νιώθω γι' αυτόν.
Αυτή η δήλωση δεν είναι λόγος για να τον συγχωρήσω. Όχι.
Νομίζω ότι είναι τα λόγια που νιώθει ότι πρέπει να πει τώρα,
γιατί ξέρει ότι πλησιάζει η μέρα της εκτέλεσής του.
Και θα έλεγε τα πάντα για να κερδίσει συμπόνια.
Αλλά τότε δεν είχε πει τίποτα.
Μας έκανε μια γκριμάτσα καθώς έβγαινε από το δικαστήριο.
Και αυτό αναφέρθηκε στη δίκη, ότι μας χαμογέλασε αυτάρεσκα.
Το μόνο που μετάνιωσε είναι που τον έπιασαν.
Δεν το θυμάμαι αυτό,
αλλά δεν θα χαμογελούσα για κάτι τέτοιο.
Μπορεί να το έκανα για κάτι που έλεγε ένας μάρτυρας στο εδώλιο
ή για κάτι με το οποίο δεν συμφωνούσα.
Αλλά ακόμα και τότε, δεν θα τους έκανα κάτι τέτοιο.
ΔΥΟ ΜΗΝΕΣ ΑΡΓΟΤΕΡΑ, Ο ΤΖΟΣ ΣΥΜΦΩΝΗΣΕ ΝΑ ΑΠΑΝΤΗΣΕΙ
ΣΕ ΠΕΡΑΙΤΕΡΩ ΕΡΩΤΗΣΕΙΣ ΓΙΑ ΤΟΝ ΦΟΝΟ ΤΟΥ ΤΟΜΙ
Ο ΤΖΟΣ ΔΕΝ ΙΣΧΥΡΙΣΤΗΚΕ ΠΟΤΕ
ΟΤΙ Ο ΥΠΟΤΙΘΕΜΕΝΟΣ ΒΙΑΣΜΟΣ ΤΗΣ ΤΙΝΑΣ
ΟΔΗΓΗΣΕ ΣΤΟΝ ΦΟΝΟ ΤΟΥ ΤΟΜΙ ΟΟΥΕΝΣ
Όχι ότι ένιωσα πως έκαναν ό,τι έκαναν
μόνο εξαιτίας αυτού που μου είχε κάνει ο Τόμι.
Ένιωσα πως όταν τους είπα τι μου είχε συμβεί,
ήταν η σταγόνα που ξεχείλισε το ποτήρι.
Δεν... Αυτή είναι μια δύσκολη, είναι δύσκολη ερώτηση να απαντήσω.
Επειδή, ξέρετε, νομίζω ότι συμβαίνουν διάφορα,
συμβαίνει μια σειρά από γεγονότα που οδηγούν σε κάτι.
Δεν νομίζω ότι αυτός ήταν ο καθοριστικός παράγοντας
της δολοφονίας του.
Όχι.
Αλλά σίγουρα ήταν ένας παράγοντας.
Αυτό...
Αυτό τον έκανε όχι και τόσο αθώο στα μάτια μου.
Δεν μπορείς να κρυφτείς από εσένα,
όταν είσαι εγκλωβισμένος σε ένα κελί.
Αυτό με βοήθησε.
Αυτό με βοήθησε να αλλάξω, να εξετάσω ποιος είμαι πραγματικά,
όχι ποιος είμαι εξαιτίας όσων πέρασα.
Ήρθα σε επαφή με τα συναισθήματά μου, με αυτή την πλευρά μου...
Ναι, δεν είμαι θυμωμένος, πληγωμένος.
Δεν κυριαρχούν αυτά τα πράγματα στη ζωή μου.
Μερικές φορές νιώθω ότι μου αξίζει να πεθάνω,
επειδή αυτό είναι που πιστεύει η κοινωνία μας.
Ότι αυτό είναι το τίμημα που πληρώνεις,
μερικές φορές, όταν έχεις διαπράξει φόνο.
Αλλά ταυτόχρονα, δεν πιστεύω ότι πρέπει να πεθάνω,
επειδή λένε ότι η θανατική καταδίκη είναι για τους χειρότερους των χειρότερων.
Ανήκω σε αυτή την κατηγορία;
Ξέρω ότι δεν μπορείτε να με κοιτάξετε χωρίς να δείτε τι έχω κάνει.
Αλλά θα ήλπιζα να με κοιτάξει ο κόσμος και να δει,
χωρίς να ξεχάσει ό,τι έγινε, να με δει σαν κάτι παραπάνω από αυτό.
Και ξέρω ότι αυτό είναι πολύ δύσκολο να το κάνει ο κόσμος.
Το καταλαβαίνω αυτό και...
Θέλω να με βλέπουν για όσα είμαι,
όχι μόνο για εκείνη τη στιγμή.
Για εκείνη τη μία...
απίστευτη, φριχτή, απαίσια απόφαση.
Δεν είμαι μόνο αυτό.
Ναι, ήταν ένα από τα κίνητρα για να το κάνω αυτό. Θέλω...
Ξέρω ότι δεν θα έχει σημασία,
αλλά θέλω ο κόσμος να μάθει ότι δεν είναι τόσο απλό,
δεν είναι τόσο ξεκάθαρο, ξέρετε.
Δεν είμαι κανένα ζώο που πρέπει να του κάνουν ευθανασία.